Starbucks ประกาศผลประกอบการไตรมาส 2 ที่สิ้นสุดเดือนมี.ค. 2021 ปิดที่กี่ล้านดอลลาร์สหรัฐ
การกระจายวัคซีนในสหรัฐอเมริกาอย่างต่อเนื่อง ทำให้ Starbucks เริ่มกลับมาทำยอดขายได้มากขึ้น โดยไตรมาส 2 ที่สิ้นสุดเดือนมี.ค. 2021 ร้านกาแฟยักษ์ใหญ่รายนี้ปิดยอดขายที่ 6,670 ล้านดอลลาร์สหรัฐ เพิ่มขึ้น 11% กระจายวัคซีนดี ทำ Starbucks เริ่มฟื้น รายงานข่าวแจ้งว่า Starbucks ประกาศผลประกอบการไตรมาส 2 ที่สิ้นสุดเดือนมี.ค. 2021 ปิดที่ 6,670 ล้านดอลลาร์สหรัฐ เพิ่มขึ้น 11% จากช่วงเวลาเดียวกันของปีก่อน เนื่องจากการกระจายวัคซีนอย่างรวดเร็วในสหรัฐอเมริกาทำให้ลูกค้ากลับมาใช้บริการหน้าร้านมากขึ้น ประกอบกับการสั่งซื้อผ่านออนไลน์ยังมีเหมือนเดิม สำหรับยอขายในสหรัฐอเมริกาของ Starbucks เพิ่มขึ้น 9% แม้จะน้อย แต่ถือเป็นสัดส่วนที่สำคัญ ส่วนในตลาดต่างประเทศ Starbucks มียอดขายเติบโต 35% โดยเฉพาะในประเทศจีนที่ยอดขายกลับมาเติบโตเกือบเท่าตัว แต่แค่ประเทศเดียวยังไม่เพียงพอ เพราะในเอเชีย และยุโรป การฟื้นตัวจากโรคระบาดยังทำได้ไม่ดีนัก Kevin Johnson ประธานเจ้าหน้าที่บริหารของ Starbucks มองว่า ยอดขายในสหรัฐอเมริกาเริ่มกลับเข้าสู่ช่วงก่อนโรค COVID-19 ระบาด และหวังว่าการวางนโยบายฉีดวัคซีนอย่างรวดเร็วของสหรัฐอเมริกาน่าจะเป็นตัวอย่างที่ดีเพื่อปรับใช้ในประเทศอื่น ๆ ทั่วโลก ส่วนยอดผู้สมัครสมาชิก Starbucks Rewards ในไตรมาสดังกล่าวปิดที่ 22.9 ล้านบัญชี เพิ่มขึ้น 18% เมื่อเทียบกับช่วงเวลาเดียวกันของปีก่อน ที่สำคัญการกระจายของวัคซีนทำให้ Starbucks ปรับคาดการณ์ยอดขายของปีงบประมาณนี้เพิ่มขึ้นเป็น 28,500-29,300 ล้านดอลลาร์ ใกล้เคียงกับที่นักวิเคราะห์คาดการณ์ สรุป การกระจายวัคซีนอย่างรวดเร็วทำให้ธุรกิจร้านอาหารฟื้นตัวอย่างไม่ต้องสงสัย เพราะลูกค้าจะกล้ามาใช้บริการที่สาขามากขึ้น ดังนั้นต้องติดตามว่า Starbucks จะสามารถทำยอดขายได้ตามเป้าหมายที่เพิ่มขึ้นหรือไม่ และในประเทศอื่น ๆ จะทยอยนำตัวอย่างการกระจายวัคซีนของสหรัฐอเมริกาไปปรับใช้อย่างไร
Starbucks ประกาศผลประกอบการไตรมาส 2 ที่สิ้นสุดเดือนมี.ค. 2021 ปิดที่ 6,670 ล้านดอลลาร์สหรัฐ เพิ่มขึ้น 11% จากช่วงเวลาเดียวกันของปี 2020 เนื่องจากการกระจายวัคซีนโควิดอย่างรวดเร็วในสหรัฐอเมริกา ทำให้ลูกค้ากลับมาใช้บริการหน้าร้านมากขึ้น ประกอบกับการสั่งซื้อผ่านออนไลน์ยังมีเหมือนเดิม